KIRJALLINEN KYSYMYS E-4004/00 esittäjä(t): Juan Naranjo Escobar (PPE-DE) komissiolle. Komission uudistaminen.



Virallinen lehti nro 187 E , 03/07/2001 s. 0106 - 0107



KIRJALLINEN KYSYMYS E-4004/00 esittäjä(t): Juan Naranjo Escobar (PPE-DE) komissiolle (21. joulukuuta 2000) Aihe: Komission uudistaminen Euroopan parlamentti hyväksyi 30. marraskuuta 2000 neljä mietintöä komission uudistamista käsittelevästä valkoisesta kirjasta, jonka komissio oli toimittanut parlamentille 13. maaliskuuta 2000. Parlamentti osallistuu näin hyvin myönteisellä tavalla komission organisaatiorakenteen ja toimintamenetelmien uudistamiseen heikentämättä kuitenkaan komissiolle kuten muillekin unionin toimielimille periaatteellisesti kuuluvaa riippumattomuutta hankkia riittävät resurssit, jotta se voi selviytyä perustamissopimusten mukaisista tehtävistään menestyksellisesti. Ottaen huomioon komission riippumattomuuden sekä parlamentin velvollisuuden valvoa komissiota, mihin mennessä komissio arvioi voivansa esittää parlamentille kaikkien A1 ja A2 ura-alueiden virkamiestensä tehtävien kuvaukset? Milloin komissio toimittaa parlamentille ennakkoselvityksen henkilöstönsä tilanteesta, johon sisältyisivät kaikki muutokset henkilöstössä (eläkkeelle jääminen, ennenaikaiselle eläkkeelle jääminen, sisäiset siirrot, uuden henkilöstön palkkaaminen jne.) hallintouudistuksen soveltamisajalta? Entä milloin komissio arvioi, että sisäinen tilintarkastus alkaa toimia sataprosenttisesti, jolloin voitaisiin saada tilintarkastuskertomukset mahdollisimman nopeasti ja kohtalaisen säännöllisesti? Neil Kinnockin komission puolesta antama vastaus (21. helmikuuta 2001) Kesällä käynnistetty tehtävänkuvauskokeilu koskee kaikkia virkoja mukaan lukien A1- ja A2-virat. Tämän komission kaikkia virkoja koskeva kokeiluvaiheen arviointi on mutkikas tehtävä, joka oli alun perin tarkoitus saada valmiiksi marraskuussa 2000, mutta työ on yhä kesken. On odotettavissa, että työ saadaan valmiiksi maaliskuussa 2001, minkä jälkeen laaditaan tehtävien kuvauksesta ja tavoitteiden asettamisesta lopulliset ohjeet, jotka mahdollistavat koko työn saamisen päätökseen viimeistään loppukesästä. Vuoden 2000 talousarviossa vahvistettu komission henkilöstön virkojen määrä oli toiminnallisessa talousarviossa 17 087 virkaa, yhteistä tutkimuskeskusta varten 2 080 virkaa ja epäsuoria toimia varten 1 624 virkaa. Vuoden 2001 talousarvioon sisältyy 400 uuttaa virkaa, joihin on lisättävä 100 virkaa, jotka rahoitetaan muuttamalla ulkopuoliseen henkilöstöön tarkoitettuja määrärahoja vakituisiin virkoihin tarkoitetuiksi määrärahoiksi, jolloin toiminnalliseen talousarvioon tulee yhteensä 500 uutta virkaa. Viitteellinen erittely vahvistetuista viroista politiikan toimialalla esitetään komission vuoden 2001 talousarviossa (luku A-11 Työsuhteessa oleva henkilöstö). Komissio on tehnyt ehdotuksen väliaikaisesta virkasuhteen lopettamisjärjestelmästä, jonka puitteissa 600 virkamiestä päättäisi palveluksensa komissiossa vuosina 20012002. Komissio pitäisi jokaista 100 virka kohti ainoastaan 43 virkaa vapaina, mikä toisi mukanaan 57 viran nettosäästön jokaista 100 palveluksensa päättävää virkamiestä kohti. Täytettyjen virkojen todellinen määrää riippuu rekrytoinnista anottuihin uusin virkoihin sekä palveluksensa päättävien määrästä: >TAULUKON PAIKKA> Nämä ovat asian luonteen vuoksi viitteellisiä arvioita, sillä palvelussuhteen päättymisen tarkkoja päivämääriä ei voida saada selville etukäteen. Kun otetaan huomioon vuodeksi 2001 vahvistettujen virkojen lisäys ja edellä mainittu virkasuhteen lopettamisjärjestelmä, arvioitu rekrytointitarve on vuonna 2001 noin 1 200 virkamiestä ja vuonna 2002 hieman vähemmän. Komissio haluaa huomauttaa, että se on rekrytoinut yhteensä 1 110 henkilöä vuonna 1997, 1 030 henkilöä vuonna 1998 ja 950 henkilöä vuonna 1999. Näin ollen on odotettavissa, että rekrytointitavoitteet täytetään. Komissio perusti 11. huhtikuuta 2000 virallisesti uuden sisäisen tarkastuksen osaston (IAS) ja hyväksyi organisaatiokaavion(1). Kaikki tarvittava logistiikan, hallintomäärärahojen ja tietotekniikkalaitteiden osalta oli tehty, perusmenettelytavat oli määritelty ja 18 ensimmäistä tilintarkastushenkilöstön jäsentä oli valittu 1. toukokuuta 2000 mennessä. Sisäisen tarkastuksen yksikkö oli täysin toimintavalmis vuoden 2000 syyskuun puolivälissä, ja siihen kuului johtaja (A2), kaksi johtavaa tilintarkastajaa (A3) sekä 18 tilintarkastajaa. Komissio nimitti 21. joulukuuta 2000 virkaansa IAS:n uuden johtajan Jules Muisin (A1) täyden ilmoittamis- ja valintamenettelyn jälkeen. Hän ottaa tehtävänsä vastaan todennäköisesti vuoden 2001 maalikuun loppuun mennessä. IAS:n henkilöstön kokonaismääräksi tulee 80, ja tämä määrä saavutetaan vuoden 2001 aikana, kun sopivat ehdokkaat on valittu käyttämällä avointa kilpailua, jota tällä hetkellä valmistellaan. Kolme jäljellä olevaa johtavan tilintarkastajan virkaa täytetään todennäköisesti syyskuuhun 2001 mennessä. IAS siirtyy vuoden 2001 huhtikuusta lähtien riskien arviointiin perustuvaan toimintatapaan, ja samalla IAS tekee täyden sarjan komission sisäisten valvontajärjestelmien perusteellisia tilintarkastuksia. IAS odottaa saavansa nämä tarkastukset päätökseen vuoden 2002 loppuun mennessä(2). (1) SEC(2000) 560. (2) Ei sisällä edellä mainittua virkasuhteen lopettamisjärjestelmää.